Successivament, Frederic seguí una política exterior limitada a la defensa de l'equilibri europeu. El 1772 va participar amb Àustria i la Rússia de Caterina II de Rússia en el primer repartiment de Polònia, a canvi de no obstaculitzar les ambicions territorials d'aquests dos països sobre el debilitat Imperi Otomà; Prússia va obtenir així un territori que unia la Prússia Oriental amb Pomerània i Brandenburg. La Guerra de Successió bavaresa que novament va enfrontar el Regne de Prússia amb Àustria va portar a la firma del Tractat de Teschen de 1779 pel qual Prússia va obtenir els principats francòfons de Baviera i Àustria es va quedar amb una part de la Baixa Baviera.